Na temelju članaka 71. Zakona o komunalnom gospodarstvu (Narodne novine broj 68/18, 110/18 i 32/20) i članka 28. Statuta Općine Kolan („Službeni glasnik Općine Kolan“ broj 06/21), Općinsko vijeće Općine Kolan, na sjednici održanoj dana \_\_\_\_\_\_\_\_\_\_\_\_\_. g., donosi

PROGRAM

održavanja komunalne infrastrukture Općine Kolan za 2024. godinu

Članak 1.

Ovim Programom održavanja komunalne infrastrukture na području Općine Kolan u 2024. godini (u daljnjem tekstu: Program) utvrđuju se poslovi s procjenom troškova radova na održavanju komunalnih objekata i uređaja na području Općine Kolan u 2024. godini prema Zakonu o komunalnom gospodarstvu i to:

|  |
| --- |
|  |
| 1. održavanje nerazvrstanih cesta, |
| 2. održavanje javnih površina na kojima nije dopušten promet motornim vozilima, |
| 3. održavanje građevina javne odvodnje oborinskih voda, |
| 4. održavanje javnih zelenih površina, |
| 5. održavanje građevina, uređaja i predmeta javne namjene, |
| 6. održavanje groblja i krematorija unutar groblja, |
| 7. održavanje čistoće javnih površina  8. održavanje javne rasvjete. |

Ovim Programom su iskazani i financijski pokazatelji potrebni za njegovo ostvarenje, a sukladno Proračunu Općine Kolan za 2024. godinu .

Članak 2.

Ovaj Program se donosi za 2024. godinu, a vrijedi do izmjena ili donošenja novog Programa.

Članak 3.

Ovim Programom utvrđuju se godišnji plan aktivnosti te planirani rashodi na održavanju komunalne infrastrukture na području Općine Kolan, kako slijedi:

|  |  |  |
| --- | --- | --- |
| **Naziv aktivnosti** | **Planirani izdaci** | **Izvor**  **financiranja** |
| 1. ODRŽAVANJE NERAZVRSTANIH CESTA    1. Uređenje i održavanje lokalnih i nerazvrstanih cesta    2. Održavanje poljskih puteva | - 35.000,00 €  - 50.000,00 € | Komunalna naknada  Prihodi od poreza |
| 1. ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA   2.1. Uređenje turističkih staza   * 1. Održavanje plaža   2. Sanacija šteta na pomorskom dobru i plažama | - 5.000,00 €  - 20.000,00 €  - 80.000,00 € | Prihodi od administrativnih pristojbi  Pomoći iz županijskog proračuna 60.000,00 €  Vlastiti prihodi 40.000,00 €  Pomoći iz županijskog proračuna 40.000,00 € |
| 1. ODRŽAVANJE GRAĐEVINA JAVNE ODVODNJE OBORINSKIH VODA | - 3.300,00 € | Prihodi od administrativnih pristojbi |
| 1. ODRŽAVANJE JAVNIH ZELENIH POVRŠINA:   4.1. Održavanje dječjih igrališta  4.2. Dezinsekcija i deratizacija  4.3. Hortikulturalni radovi i nabava sadnica | - 1.300,00 €  - 10.000,00 €  - 20.000,00 € | Komunalna  naknada  Prihodi od poreza  Prihodi od poreza |
| 1. ODRŽAVANJE GRAĐEVINA, UREĐAJA I PREDMETA JAVNE NAMJENE   5.1. Izgradnja zidova i objekata Put Mišnjaka | - 20.000,00 € | Prihodi od poreza |
| 1. ODRŽAVANJE GROBLJA I KREMATORIJA UNUTAR GROBLJA | - 3.000,00 € | Prihodi od poreza |
| 1. ODRŽAVANJE ČISTOĆE JAVNIH POVRŠINA – Uređenje i održavanje javnih površina čišćenje i metenje | - 80.000,00 € | Prihodi od poreza |
| 1. ODRŽAVANJE JAVNE RASVJETE   8.1. Električna energija za javnu rasvjetu  8.2. Održavanje javne rasvjete | - 47.000,00 €  - 40.000,00 € | Komunalna  naknada  Prihodi od poreza |
| **SVEUKUPNO:** | **414.600,00 €** |  |

Članak 4.

Detaljan opis i opseg prema stavkama:

1.1. Uređenje i održavanje nerazvrstanih cesta - stavka uključuje radove na sanaciji oštećenja, rupa i ulegnuća na asfaltiranim prometnicama unutar naselja, zamjenu završnog sloja prometnica i sl.. Radovi se planiraju jednom godišnje uz izvanredne radove po potrebi.

Stavka uključuje i izmjenu dotrajalih i oštećenih prometnih znakova, te ugradnja novih prometnih znakova (50 kom) kao i nabavu i ugradnju cestovne opreme. Obnova postojećih i iscrtavanje novih središnjih kolničkih crta (4500 m), pješačkih prijelaza (20 kom), znakova „Stop“ na kolniku (75 kom), održavanje/izmjena uspornika (20 kom) i dr. Radovi na prometnoj signalizaciji planiraju se jednom godišnje uz kontinuiranu kontrolu i radove u slučaju izvanrednih oštećenja.

1.2. Poljski putevi – stavka se odnosi na redovno održavanje poljskih puteva u vidu sanacije vododerina i drugih oštećenja. Održavanje se odnosi na oko 15000 m poljskih puteva koji se održavaju kontinuirano tijekom cijele godine i po potrebi.

2.1. Uređenje turističkih staza, šetnica - stavka se odnosi na redovite popravke pješačkih staza, trgova i sl..

2.2. Plaže – stavka se odnosi na održavanje čistoće na plažama, uređenje, dohranu plaža, sanaciju zaštitnih pera i pripremu plaža za turističku sezonu.

2.3. Stavka se odnosi na sanaciju pomorskog dobra nastalu utjecajem vremenskih neprilika.

3. ODRŽAVANJE GRAĐEVINA JAVNE ODVODNJE OBORINSKIH VODA

- stavka se odnosi na čišćenje kanala oborinskih voda, sustava javne odvodnje oborinskih voda u Kolanjskom Gajcu u dužini od oko 1500 m i druge radove na odvodnim kanalima.

4.1. Održavanje dječjih igrališta – stavka se izvršava prema planu komunalnog društva Čistoća i održavanje Kolan, a uključuje čišćenje, redovne popravke oštećenja na spravama i sl. po potrebi,

4.2. Dezinsekcija i deratizacija – stavka se odnosi na zakonom propisane obvezne mjere koje Općina Kolan naručuje od Ugovornog izvođača. Uključuje dvije deratizacije (proljetna i jesenska) te 3-4 dezinsekcije (zaprašivanje insekata) u razdoblju svibanj-rujan prema potrebi i ovisno u vremenskim prilikama.

4.3. Hortikulturalni radovi i nabava sadnica – stavka se odnosi na nabavu i sadnju bilja.

5. ODRŽAVANJE GRAĐEVINA, UREĐAJA I PREDMETA JAVNE NAMJENE

5.1. Izgradnja zidova i objekata Put Mišnjaka – stavka se odnosi na troškove gradnje suhozida i poljoprivrednih objekata u dužini od oko 125m te rekonstrukcija objekata sukladno ugovorima.

6. ODRŽAVANJE GROBLJA I KREMATORIJA UNUTAR GROBLJA

- stavka se odnosi na redovnu djelatnost čišćenja groblja prema planu komunalnog društva Čistoća i održavanje Kolan, više puta godišnje.

7. ODRŽAVANJE ČISTOĆE JAVNIH POVRŠINA

- stavka se odnosi na redovitu djelatnost čišćenja i održavanja čistoće javnih površina, metenje, sakupljanje otpada iz okoliša prema planu komunalnog društva Čistoća i održavanje Kolan.

8.1. Električna energije za javnu rasvjetu – stavka se odnosi na plaćanje troškova energije prema računima za električnu energiju.

8.2. Održavanje javne rasvjete – stavka se odnosi na redovitu djelatnost održavanja javne rasvjete prema planu komunalnog društva Čistoća i održavanje Kolan.

Članak 5.

Financijska sredstva potrebna za realizaciju ovog Programa u ukupnoj visini od **414.600,00** € osigurati će se iz slijedećih izvora:

- Prihodi od komunalnog doprinosa – 0,00 €,

- Prihodi od komunalne naknade - 83.300,00 €,

- Prihodi od poreza – 223.000,00 €,

- Prihodi od administrativnih pristojbi – 8.300,00 €,

- Pomoći iz županijskog proračuna – 60.000,00 €

- Vlastiti prihodi - 40.000,00 € .

Članak 6.

Zadužuje se Općinski načelnik za provedbu ovog Programa. U slučaju bitne promjene cijena radova predložiti će se na donošenje izmjene ovog Programa.

Članak 7.

Ovaj Program stupa na snagu osmog dana od dana objave u Službenom glasniku Općine Kolan.

KLASA:

URBROJ:

Kolan, , 2023. Godine

OPĆINSKO VIJEĆE OPĆINE KOLAN

PREDSJEDNIK

Ante Zubović

OBRAZLOŽENJE

Prijedloga programa održavanja komunalne infrastrukture u 2024. godini

s detaljnim opisom i opsegom poslova održavanja

Program održavanja komunalne infrastrukture temelji se na Zakonu o komunalnom gospodarstvu ("Narodne novine" broj 68/18, 110/18 32/20) kojim su uređena načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture i druga pitanja važna za komunalno gospodarstvo. Odredbom članka 72. Zakona o komunalnom gospodarstvu propisano je da program održavanja komunalne infrastrukture donosi predstavničko tijelo jedinice lokalne samouprave za kalendarsku godinu. Program održavanja komunalne infrastrukture donosi se istodobno sa donošenjem proračuna jedinice lokalne samouprave, a isti se objavljuje u službenom glasilu jedinice lokalne samouprave. Člankom 73. Zakona o komunalnom gospodarstvu propisano je da se program održavanja komunalne infrastrukture izrađuje i donosi u skladu s predvidivim i raspoloživim sredstvima i izvorima financiranja. Programom održavanja komunalne infrastrukture određuju se: 1. opis i opseg poslova održavanja komunalne infrastrukture s procjenom pojedinih troškova, po djelatnostima, i 2. iskaz financijskih sredstava potrebnih za ostvarivanje programa, s naznakom izvora financiranja.

Sukladno utvrđenim potrebama u nastavku je prema stavkama Prijedloga plana održavanja komunalne infrastrukture dano detaljnije obrazloženje svake pojedine stavke.